02009372210970008 


11769 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 937 

22 Οκτωβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επέκταση του Ν. 2470/1997 σε μονίμους εκπαιδευτι¬ 
κούς ΥΕΝ της Δημόσιας Ναυτικής Εκπαίδευσης . 1 
Ανάθεση είσπραξης του Ειδικού σήματος τελών κυκλο¬ 
φορίας έτους 1998 στις Τράπεζες Αγροτική, 

Εθνική, Ιονική και ΑΙ_ΡΗΑ Πίστεως. 2 

Κατάργηση της Δ16γ/05/629/Γ/95 κοινής απόφασης 
των Υπουργών Εσωτερικών, Δημ. Δ/κησης και 
Αποκ/σης, Εθνικής Οικονομίας και ΠΕΧΩΔΕ .... 3 
Τροποποίηση της σύνθεσης της Επιτροπής Παρακο¬ 
λούθησης του Επιχειρησιακού Προγράμματος Εκπαί¬ 
δευσης και Αρχικής Επαγγελματικής Κατάρτισης . 4 
Αύξηση του παρεχομένου εφάπαξ βοηθήματος από το 
Επικουρικό Ταμείο Υπαλλήλων Αστυνομίας Πό¬ 
λεων . 5 

Μετατροπή θέσεων κλάδου γιατρών ΕΣΥ στο Περ. Γεν. 

Νοσ/μείο Αθήνας «Ο ΕΥΑΓΓΕΛΙΣΜΟΣ» . 6 

Μεταβίβαση Κρατικών Παιδικών Σταθμών . 7 

Έγκριση επαύξησης της ποσότητας εκτύπωσης ενσή¬ 
μων του ΤΑΧΔΙΚ . 8 

Αύξηση του μετοχικού κεφαλαίου της «ΝΙΚΟΣ ΓΚΑΛΗΣ 
- ΚΕΝΤΡΑ ΝΕΟΤΗΤΑΣ ΚΑΙ ΠΡΟΣΤΑΣΙΑΣ ΕΝΗΛΙ¬ 
ΚΩΝ Α.Ε.» με δημόσια εγγραφή και εισαγωγή των 
μετοχών της στην παράλληλη αγορά του Χ.Α.Α. .. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2071543/10474/0022 (1) 

Επέκταση του Ν. 2470/1997 σε μονίμους εκπαιδευτικούς 
ΥΕΝ της Δημόσιας Ναυτικής Εκπαίδευσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΚΗΣΗΣ ΚΑΙ ΑΠΟΚ/ΣΗΣ, 
ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 και 24 του Ν. 2470/1997 
(ΦΕΚ 40Α797) «Αναμόρφωση μισθολογίου προσωπικού 
της Δημόσιας Διοίκησης και άλλες συναφείς διατάξεις». 

2. Τις διατάξεις των άρθρων 37, 38 και 39 του Ν. 576/ 
1977 (ΦΕΚ 102 Α'/77) «Περί οργανώσεως και διοικήσεως 
της Μέσης και Ανωτέρας Τεχνικής και Επαγγελματικής 


Εκπ/σεως» σε συνδυασμό προς τα άρθρα 51 παρ. 1 α του 
Ν. 1404/1983 (ΦΕΚ 173 Α/83) και 95 παρ. 12 του Ν. 
1566/1985 (ΦΕΚ 167 Α785). 

3. Τις διατάξεις των άρθρων 49 έως 51 του Ν. 309/ 
1976 (ΦΕΚ 10ΟΑ/76) «Περί οργανώσεως και διοικήσεως 
της Γενικής Εκπαίδευσης». 

4. Τις διατάξεις του άρθρου 40 Ν. 849/1978 (ΦΕΚ 232 
Α778) «Περί παροχής κινήτρων δια την ενίσχυσιν της περι¬ 
φερειακής και οικονομικής αναπτύξεως της χώρας». 

5. Τις διατάξεις του άρθρου 5 του Π.Δ. 9/1979 (ΦΕΚ 
3Α779) «Περί των Δημοσίων Σχολών Εμπορικού Ναυτι¬ 
κού». 

6. Την αριθ. ΚΥΑ 202 3337/2744/0022 (ΦΕΚ 215Β7 
90) «Επέκταση του Ν. 1505/84 σε μονίμους υπαλλήλους 
ΥΕΝ - Καθηγητές ΑΔΣΕ». 

7. Τις διατάξεις του άρθρου 27 του Ν. 2081/1992 (ΦΕΚ 
154 Α /92) και του άρθρου 29 Ν. 1558/1985 (ΦΕΚ 173 
Α785). 

8. Την αριθμ. 1107147/1239/0006Α74.10.96 από¬ 
φαση ανάθεσης αρμοδιοτήτων Υπουργού Οικονομικών, 
στους Υφυπουργούς Οικονομικών. 

9. Την αριθμ. ΔΙΔΚ/Φ. 1/20199/5.9.97 (ΦΕΚ 801 τ.Β') 
απόφαση «Ανάθεση αρμοδιοτήτων Υπουργού Εσωτερι¬ 
κών, Δημόσιας Διοίκησης και Αποκέντρωσης στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης». 

10. Το γεγονός ότι από την παρούσα απόφαση προκα- 
λείται οικονομική επιβάρυνση 17.063.064 δρχ. σε βάρος 
του Κρατικού Προϋπολογισμού για τα έτη 1997 και 1998, 
που θα αντιμετωπισθεί από τις οικείες για τις αποδοχές πι¬ 
στώσεις, αποφασίζουμε: 

1) Την επέκταση των διατάξεων του Ν. 2470/1997 και 
στους μονίμους Εκπαιδευτικούς ΥΕΝ των Δημοσίων Σχο¬ 
λών Εμπορικού Ναυτικού που έχουν βαθμολογική ή μισθο- 
λογική αντιστοιχία με τους εκπαιδευτικούς λειτουργούς 
της Δευτεροβάθμιας Εκπαίδευσης. Ειδικά, το επίδομα 
εξωδιδακτικής απασχόλησης (παρ. 4 άρθρου 8 Ν. 2470/ 
97) και το κίνητρο απόδοσης (παρ. 1 άρθρου 13 Ν. 2470/ 
97) ορίζονται για τους ανωτέρω ως εξής: 

α) Επίδομα εξωδιδακτικής απασχόλησης: σαράντα χι¬ 
λιάδες (40.000) δρχ. από 1.1.1997 και πενήντα χιλιάδες 
(50.000) δρχ. από 1.3.1997. 

β) Κίνητρο απόδοσης: εξήντα οκτώ χιλιάδες (68.000) 
δρχ. από 1.1.1997. 

2) Έναρξη ισχύος της παρούσας από 1.1.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, 

ΔΗΜ. Δ/ΣΗΙ ΚΑΙ ΑΠΟΚ7ΙΗΣ ΥΦΥΠ. ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 1104210/8367-5/0016 (2) 

Ανάθεση είσπραξης του Ειδικού σήματος τελών κυκλοφο¬ 
ρίας έτους 1998 στις Τράπεζες Αγροτική, Εθνική, Ιο- 
νική και ΑΙ_ΡΗΑ Πίστεως. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του δευτέρου εδαφίου της παραγράφου 
1 του άρθρου 2 του Ν.Δ. 356/1974 (ΚΕΔΕ), όπως αυτό 
προστέθηκε με το άρθρο 2 του Ν. 599/1977 σύμφωνα με 
τις οποίες μπορεί να ανατεθεί κατ’ εξαίρεση η είσπραξη 
δημοσίων εσόδων οτις Τράπεζες ή σε άλλους οργανι¬ 
σμούς κοινής ωφελείας ή πιστωτικούς οργανισμούς ή στα 
Ελληνικά Ταχυδρομεία ή σε άλλες δημόσιες αρχές και ότι 
με απόφαση του Υπουργού Οικονομικών καθορίζεται ο 
τρόπος και η διαδικασία της είσπραξης, καθώς και ο έλεγ¬ 
χος για την είσπραξη αυτών. 

β. Τις διατάξεις του άρθρου 11 του Ν. 2362/1995 «Περί 
Δημοσίου Λογιστικού ....» (ΦΕΚ 247 Α'). 

γ. Τις διατάξεις του άρθρου 36 του Ν. 2039/1992, όπως 
ισχύουν. 

δ. Τ ις διατάξεις του έκτου εδαφίου του άρθρου 3 της 
απόφασής μας αριθμ. 1037601/3210/0014/15.3.1993, 
όπως αντικαταστάθηκε με την παραγρ. 3 της απόφασής 
μας αριθ. 1057407/2684/0014/15.5.1995. 

ε. Τις διατάξεις του Π.Δ. 16/1989 «Περί Κανονισμού 
Λειτουργίας των Δ.Ο.Υ. και Τοπικών Γραφείων». 

στ. Την ανάγκη καθορισμού των Τραπεζών που θα δια¬ 
θέσουν τα ειδικά σήματα τελών κυκλοφορίας έτους 1998 
και θα εισπράξουν για λογαριασμό του Δημοσίου τα ανα- 
λογούντα ποσά, προς άμεση εξυπηρέτηση του όγκου των 
συναλλασσομένων. 

ζ. Την αριθμ. 1107147/1239/0006Α/4.10.96 (ΦΕΚ 
922 Β') κοινή απόφαση του Πρωθυπουργού και του 
Υπουργού Οικονομικών με την οποία ανατίθενται αρμο¬ 
διότητες στους Υφυπουργούς Οικονομικών. 

η. Τη διαπίστωση ότι από την εφαρμογή της παρούσας 
θα προκληθεί δαπάνη στον Κρατικό Προϋπολογισμό, η 
οποία προβλέπεται να ανέλθει μέχρι του ποοού των 
30.000.000 δρχ., ήτοι 100.000 σήματα επί 300 δρχ. ανά 
σήμα πλέον ΦΠΑ και θα βαρύνει τις πιστώσεις του Υπουρ¬ 
γείου Οικονομικών, αποφασίζουμε: 

1. Αναθέτουμε την είσπραξη των εσόδων από τη διά¬ 
θεση του ειδικού σήματος τελών κυκλοφορίας αυτοκινή¬ 
των έτους 1998 στις Τράπεζες: 
α. Αγροτική 
β. Εθνική 
γ. Ιονική και 
δ. ΑΕΡΗΑ Πίστεως 
Ειδικότερα: 

Η ανάθεση αυτή αφορά ειδικά σήματα που η προμήθειά 


τους γίνεται εμπρόθεσμα και μόνον εφόσον προσκομίζο¬ 
νται τα σχετικά προεκτυπωμένα ειδοποιητήρια του ΚΕ.- 
Π.Υ.Ο. 

Τα σήματα θα χορηγούνται ακόμα και αν τα αναγραφό¬ 
μενα, στα προεκτυπωμένα ειδοποιητήρια στοιχεία, έχουν 
διορθωθεί ή συμπληρωθεί από τους φορολογουμένους. 

Εξαιρετικά, δεν θα χορηγούνται ειδικά σήματα, έστω και 
αν προσκομίζονται ειδοποιητήρια, εφόσον σ’ αυτά έχουν 
γίνει διορθώσεις για τα στοιχεία που αφορούν: 

- στον αριθμό κυκλοφορίας του οχήματος 

- στο ποσό των τελών κυκλοφορίας 

- στην κατηγορία του σήματος 

Επίσης, δεν θα χορηγούνται ειδικά σήματα όταν στα 
προεκτυπωμένα ειδοποιητήρια έχει εκτυπωθεί η ένδειξη 
«ΓΙΑ ΝΑ ΠΑΡΑΛΑΒΕΤΕ ΤΟ ΣΗΜΑ ΑΠΟ ΤΡΑΠΕΖΑ ΘΑ 
ΠΡΕΠΕΙ ΝΑ ΣΥΜΠΛΗΡΩΣΕΤΕ ΤΟΝ Α.Φ.Μ. ή/και ΤΟ 
ΕΤΟΣ ΠΡΩΤΗΣ ΚΥΚΛΟΦΟΡΙΑΣ ΤΟΥ ΟΧΗΜΑΤΟΣ» και 
δεν έχουν συμπληρωθεί, κατά περίπτωση, τα στοιχεία 
αυτά. 

2. Ο εφοδιασμός των κατά τόπους καταστημάτων των 
παραπάνω τραπεζών με τα ειδικά σήματα προς διάθεση, 
θα γίνει από την Υπηρεσία Διαχείρισης Εντύπων και Αξιών 
του Δημοσίου (ΥΔΕΑΔ). 

3. Κάθε μία από τις προαναφερθείσες τράπεζες θα 
εφοδιάζεται (μόνο τα καταστήματα που έχουν τεθεί σε 
λειτουργία μέχρι την 15.10.1997) από την ΥΔΕΑΔ, με 
όλες τις κατηγορίες ειδικών σημάτων και μέχρι του αριθ¬ 
μού που θα καθορίσει η ΥΔΕΑΔ με βάση και τα στοιχεία 
διάθεσης των ειδικών σημάτων τελών κυκλοφορίας έτους 
1997. 

Για τα ελλείμματα ειδικών σημάτων που τυχόν θα πα¬ 
ρουσιαστούν, θα συντάσσεται αμέσως από το κατάστημα, 
στο οποίο έγινε η διαπίστωση, πρακτικό εις διπλούν, το 
ένα εκ των οποίων θα αποστέλλεται στην ΥΔΕΑΔ την ίδια 
ημέρα. Στο πρακτικό αυτό θα αναγράφεται ο αριθμός των 
σημάτων που λείπουν κατά κατηγορία και οι αύξοντες 
αριθμοί αυτών. 

4. Η διάθεση των ειδικών σημάτων από τις Τράπεζες 
στους κατόχους των οχημάτων θα γίνει στο χρονικό διά¬ 
στημα από 1 Δεκεμβρίου 1997 μέχρι 31 Ιανουάριου 1998 
ή μέχρι την παράταση που τυχόν θα χορηγηθεί για τη διά¬ 
θεση αυτών. Στη συνέχεια η διάθεσή τους θα γίνει από τις 
Δ.Ο.Υ. 

Η διάθεση του σήματος στους δικαιούχους θα γίνεται 
από τις τράπεζες, αφού προσκομισθεί σ’ αυτές από τους 
δικαιούχους το προεκτυπωμένο ειδοποιητήριο - υπεύ¬ 
θυνη δήλωση επί του οποίου αναγράφονται και χρήσιμες 
πληροφορίες. 

5. Τα εισπραττόμενα από τις Τράπεζες ποσά θα αποδί¬ 
δονται στο Δημόσιο εντός (14) εργασίμων ημερών. Η προ¬ 
θεσμία των 14 ημερών αρχίζει από την επόμενη ημερομη¬ 
νία της είσπραξης. Η κατάθεση των εισπράξεων γίνεται 
την επόμενη ημέρα της λήξεως του 14ημέρου. 

Οι Τράπεζες που θα καθυστερήσουν να αποδώσουν στο 
Δημόσιο τα χρηματικά ποσά που έχουν εισπράξει από τα 
ειδικά σήματα τελών κυκλοφορίας πέραν του ανωτέρω 
οριζομένου χρόνου των δέκα τεσσάρων (14) ημερών, κα¬ 
ταλογίζονται με τον οφειλόμενο τόκο υπερημερίας με κα- 
ταλογιστική πράξη του αρμοδίου επιθεωρητή, ο οποίος θα 
ερευνήσει την υπόθεση. 

Η πληροφόρηση τέτοιων καθυστερήσεων στη Γενική 

Διεύθυνση Επιθεώρησης για ορισμό Επιθεωρητή θα γίνε¬ 
ται από τη Διεύθυνση Είσπραξης Δημοσίων Εσόδων (Δ16) 
με βάση τα στοιχεία που θέτουν στη διάθεσή της η Δ.Ο.Υ. 
Γενικών Εσόδων Αθηνών και το ΚΕ.Π.Υ.Ο. 

6. Η απόδοση των χρημάτων αυτών από τα Κεντρικά κα¬ 
ταστήματα των Τραπεζών θα γίνεται στη Δ.Ο.Υ. Γενικών 
εσόδων Αθηνών με τραπεζική κατάσταση σε τρία (3) αντί¬ 
γραφα στην οποία θα φαίνεται αναλυτικά, κατά ημερομη¬ 
νία είσπραξης, ο αριθμός και η αξία των διατεθέντων ση¬ 
μάτων ανά κατηγορία και στο σύνολο. 

Η μία κατάσταση θα παραμένει στη Δ.Ο.Υ. και οι άλλες 
δύο θα θεωρούνται και θα παραδίδονται στην Τράπεζα εκ 
των οποίων η μία θα υποβάλλεται στη Δ5 για την πληρωμή 
της αμοιβής. 

Το γενικό σύνολο της κατάστασης πρέπει να συμφωνεί 
με το ποσό της επιταγής. 

Η ανωτέρω Δ.Ο.Υ. με την παραλαβή της επιταγής θα 
εκδίδει ισόποσο αποδεικτικό είσπραξης τύπου «Α·> στο 
όνομα της Τράπεζας που καταθέτει, για την εισαγωγή των 
εσόδων αυτών, στον Κρατικό Προϋπολογισμό (ΚΑΕ 1363 
για όλα τα σήματα πλην αυτών που αφορούν απαλλασσό¬ 
μενα οχήματα, με αιτιολογία «τέλη κυκλοφορίας κάθε εί¬ 
δους οχημάτων που καταβάλλονται με τη χορήγηση ειδι¬ 
κού σήματος» και ΚΑΕ 2415 για τα σήματα των απαλλασ- 
σομένων οχημάτων με αιτιολογία «έσοδο από τη χορήγηση 
ειδικού σήματος τελών κυκλοφορίας και κάρτας ελέγχου 
καυσαερίων (Ν. 2052/92 άρθρο 3 παρ. 4). 

Η Δ.Ο.Υ. Γενικών Εσόδων Αθηνών θα γνωστοποιεί κάθε 
Παρασκευή στη Διεύθυνση Είσπραξης Δημοσίων Εσόδων 
(Δ16) το σύνολο των καταθέσεων των τραπεζών όλης της 
εβδομάδας, το οποίο θα αναλύεται κατά κατηγορία σημά¬ 
των. 

7. Στις τράπεζες που θα διαθέσουν το ειδικό σήμα τε¬ 
λών κυκλοφορίας έτους 1998 θα καταβληθεί αμοιβή μόνο 
για τη διάθεση των σημάτων της κατηγορίας για τα απαλ¬ 
λασσόμενα οχήματα (κατηγορία Ζ') που ορίζεται σε 300 
δρχ. ανά διατιθέμενο σήμα της κατηγορίας αυτής. 

Η αμοιβή των τραπεζών θα καταβληθεί μέσα σε ένα (1) 
μήνα τηρουμένων ως προς την έκδοση των τιμολογίων των 
διατάξεων της παρ. 15 του άρθρου 12 του Π.Δ. 186/92 με 
έκδοση χρηματικών ενταλμάτων πληρωμής ανά κεντρικό 
Κατάστημα Τράπεζας. 

Για το λόγο αυτό το Κεντρικό Κατάστημα κάθε Τράπε¬ 
ζας πρέπει να υποβάλει στη Διεύθυνση Οικονομικού (Δ5) 
του Υπουργείου Οικονομικών, την κατάσταση της παρ. 6 
θεωρημένη από τη Δ.Ο.Υ. Γενικών Εσόδων Αθηνών από 
την οποία να προκύπτει ο ακριβής αριθμός των διατεθέ- 
ντων σημάτων της κατηγορίας των απαλλασσομένων οχη¬ 
μάτων μαζί με το τιμολόγιο που προβλέπεται από τον 
Κ.8.Σ. 

Η δαπάνη βαρύνει τον Κρατικό Προϋπολογισμό ΚΑΕ 
0874 Ειδ. Φορέα 23-110. 

8. Εντός δέκα (10) ημερών από τη λήξη του χρόνου διά¬ 
θεσης των ειδικών σημάτων από τις Τράπεζες, τα αδιά¬ 
θετα σήματα θα παραδοθούν από κάθε κατάστημα Τρά¬ 
πεζας στη Δ.Ο.Υ., στην οποία ανήκει χωριστά το κατά¬ 
στημα που παραδίδει, με πρωτόκολλα παράδοσης- 
παραλαβής, αντίγραφα των οποίων θα στέλνονται στην 
ΥΔΕΑΔ. 

Για την εξέταση τυχόν διαφορών που θα ανακύψουν 
κατά την παράδοση των σημάτων, θα οριστεί ύστερα από 


πρόταση της ΥΔΕΑΔ από τη Γ ενική Διεύθυνση Επιθεώρη¬ 
σης αρμόδιας Επιθεωρητής. 

Στην περίπτωση που από τον ως άνω έλεγχο προκύψει 
ευθύνη Τράπεζας για παράδοση λιγότερων σημάτων, αυτή 
υποχρεούται στην καταβολή της αξίας των μη παραδοθέ- 
ντων σημάτων. 

9. Κάθε Τράπεζα αναλαμβάνει: 
α) Να δημιουργεί καθημερινά μαγνητική δισκέττα, που 
θα περιέχει για κάθε κατάστημα, το πλήθος και την αξία 
των σημάτων, που διέθεσε την προηγούμενη, ανά κατηγο¬ 
ρία σήματος, η οποία θα παραλαμβάνεται από υπηρεσία 
διακίνησης στις 9 π.μ. 

β) Στο τέλος κάθε εβδομάδας να στέλνει στο ΚΕ.Π.Υ.Ο. 
τα στελέχη των ειδοποιητηρίων που προορίζονται γι’ αυτό. 

Σε περίπτωση απώλειας ή καταστροφής των στελεχών 
αυτών, τα κατά τόπους καταστήματα των τραπεζών θα 
αποστέλλουν επικυρωμένα φωτοαντίγραφα των στελεχών 
που έχουν στη διάθεσή τους. 

γ) Όσες Τράπεζες αποστείλλουν με μαγνητικό μέσο τα 
παραπάνω στοιχεία πρέπει να προβαίνουν μαζί με τα ορι¬ 
ζόμενα στο εδάφιο α’ και στις εξής ενέργειες: 

I. Να χορηγούν το σήμα με την προσκόμιση μόνο του 
προεκτυπωμένου ειδοποιητηρίου. 

II. Να καταχωρούν στα μαγνητικά τους αρχεία, κατά τη 
στιγμή διάθεσης του ειδικού σήματος, τα αναλυτικά στοι¬ 
χεία πληρωμής και να στείλουν την επόμενη ημέρα της τε¬ 
λευταίας εργάσιμης ημέρας του Δεκεμβρίου 1997 και την 
επόμενη ημέρα της ημερομηνίας λήξης διάθεσης του σή¬ 
ματος, στο ΚΕ.Π.Υ.Ο., μαγνητική ταινία που θα περιέχει 
τις αναλυτικές εγγραφές των καταστημάτων, των αντι¬ 
στοίχων δύο περιόδων. 

Οι ταινίες θα συνοδεύονται από κατάσταση με τα περιε¬ 
χόμενα αυτών. 

III. Να φυλάσσουν στο αρχείο τους τις αποδείξεις πλη¬ 
ρωμής (απόκομμα 3) που προορίζονται για το ΚΕ.Π.Υ.Ο., 
για δύο (2) τουλάχιστον χρόνια. 

IV. Σε όσες περιπτώσεις απαιτηθεί περαιτέρω έλεγχος, 
τα αρμόδια καταστήμα των Τραπεζών πρέπει να διαβιβά¬ 
ζουν στο ΚΕ.Π.Υ.Ο. τα στελέχη των αποδείξεων πληρω¬ 
μής σε διάστημα 15 ημερών από την ημερομηνία που θα 
ζητηθούν. 

10. Διευκρινιστικές οδηγίες επί των ανωτέρω θεμάτων, 
θα παρασχεθούν στις Τράπεζες από το Υπουργείο Οικο¬ 
νομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-φ- 

Αριθ. Δ16γ/03/507/Γ (3) 

Κατάργηση της Δ16γ/05/629/Γ/95 κοινής απόφασης των 
Υπουργών Εσωτερικών, Δημ. Δ/κησης και Αποκ/σης, 
Εθνικής Οικονομίας και ΠΕΧΩΔΕ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΚΗΣΗΣ ΚΑΙ ΑΠΟΚ/ΣΗΣ, 
ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 10 το Π.Δ. 488/97 «Δομή, 

ρόλος και τρόπος διοίκησης και λειτουργίας της κοινωνι¬ 
κοποιημένης Επιχείρησης Εταιρείας Ύδρευσης και Απο¬ 
χέτευσης Πρωτεύουσας (Ε.Υ.Δ.Α.Π.) (ΦΕΚ 226Α>. 

2. Τις διατάξεις του άρθρου 27 του Ν. 2081/92 και το 
γεγονός ότι από τις διατάξεις της απόφασης αυτής δεν 
προκαλείται δαπάνη σε βάρος του προϋπολογισμού της 
ΕΥΔΑΠ. 

3. Την αριθμ. Δ16γ/04/629/Γ/7.8.95 απόφαση των 
Υπουργών Εθνικής Οικονομίας, Εσωτερικών και του Ανα¬ 
πληρωτή Υπουργού ΠΕΧΩΔΕ «Διορισμός μελών και συ¬ 
γκρότηση Διοικητικού Συμβουλίου της Εταιρείας Ύδρευ¬ 
σης και Αποχέτευσης Πρωτεύουσας (ΕΥΔΑΠ)». 

4. Το γεγονός ότι ο Γεώργιος Ιωαννίδης, μέλος του Διοι¬ 
κητικού Συμβουλίου και Γενικός Διευθυντής της ΕΥΔΑΠ 
(παρ. 1 άρθ. 10 Π.Δ. 488/87) παραιτήθηκε από μέλος του 
Δ.Σ. της ΕΥΔΑΠ (αριθ. 646/30.9.97 πρακτικό Δ.Σ.). 

5. Την αριθ. Δ16γ/05/629/7.8.1995 απόφασή μας. 

6. Την αριθμ. Δ17α/03/99/Φ.2.2.1 /29.10.96 απόφαση 
του Πρωθυπουργού και Υπουργού ΠΕΧΩΔΕ «Ανάθεση αρ¬ 
μοδιοτήτων Υπουργού ΠΕΧΩΔΕ στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρίστο 
Βερελή και Θεόδωρο Κολιοπάνο» (ΦΕΚ 1006/τ.Β7 
4.11.1996), αποφασίζουμε: 

Καταργούμε τη Δ16γ/05/629/Γ/7.8.1995 απόφασή 
μας, δεδομένου ότι ο Γεώργιος Ιωαννίδης, Γενικός Διευ¬ 
θυντής της ΕΥΔΑΠ, έπαυσε να έχει την ιδιότητα του μέ¬ 
λους του Δ.Σ. της άνω εταιρείας. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 1997 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, 

ΔΗΜ. Δ/ΣΗΣ ΚΑΙ ΑΠΟΚ/ΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΛ. ΠΑΠΑΔΟΠΟΥΛΟΣ ΠΑΝ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡ. ΒΕΡΕΛΗΣ 
-♦- 

Αριθ. ΚΑ/2858 (4) 

Τροποποίηση της σύνθεσης της Επιτροπής Παρακολού¬ 
θησης του Επιχειρησιακού Προγράμματος Εκπαίδευ¬ 
σης και Αρχικής Επαγγελματικής Κατάρτισης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όρ¬ 
γανα». 

2. Το Π.Δ. 138/93 περί «Οργανισμού του Υπουργείου 
Εθνικής Οικονομίας». 

3. Το Π.Δ. 147/76 «περί «Οργανισμού της κεντρικής 
υπηρεσίας του Υπουργείου Εθνικής Παιδείας και θρη¬ 
σκευμάτων». 

4. Τηνυπ’ αριθμ. Φ.908/Η 1606/17.2.1995 (ΦΕΚ 112/ 
Β/20.2.1995) κοινή απόφαση των Υπουργών Προεδρίας 
της Κυβέρνησης, Οικονομικών και Εθνικής Παιδείας και 
θρησκευμάτων, για τη σύσταση Ενιαίου Διοικητικού τομέα 


θεμάτων Ευρωπαϊκής Ένωσης και Κοινοτικού Πλαισίου 
Στήριξης και αντίστοιχης θέσης Ειδικού Γραμματέα στην 
κεντρική υπηρεσία του ΥΠΕΠΘ. 

5. ΤηνΥ.Α. 64079/ΠΠ 3232/19.10.94 του Υπουργείου 
Εθνικής Οικονομίας. 

6. Την υπ’ αριθμ. 2974/96 απόφαση του Πρωθυπουρ¬ 
γού και του Υπουργού Εθνικής Οικονομίας, ΦΕΚ 55/Β, 
περί καθορισμού αρμοδιοτήτων του Υφυπουργού Εθνικής 
Οικονομίας. 

7. Την υπ’ αριθμ. Ε(94)1716/13.7.1994 απόφαση της 
Επιτροπής Ευρωπαϊκών Κοινοτήτων, που αφορά την 
έγκριση του Κοινοτικού Πλαισίου Στήριξης για την Ελλάδα 
και ειδικότερα το κεφ. 4 παρ. 4.3.1. περί Επιτροπών Πα¬ 
ρακολούθησης. 

8. Την υπ’ αριθμ. Ε(94)1423/29.7.1994 απόφαση της 
Επιτροπής Ευρωπαϊκών Κοινοτήτων, που αφορά την 
έγκριση του Επιχειρησιακού Προγράμματος Εκπαίδευσης 
και Αρχικής Επαγγελματικής Κατάρτισης (ΕΠΕΑΕΚ). 

9. Την υπ’ αριθμ. 266/16.10.1994 κοινή απόφαση των 
Υπουργών Εθνικής Παιδείας και θρησκευμάτων και Ανα¬ 
πληρωτή Υπουργού Εθνικής Οικονομίας, με θέμα τη συ¬ 
γκρότηση Επιτροπής Παρακολούθησης του ΕΠΕΑΕΚ. 

10. Την υπ’ αριθμ. ΚΑ/44/25.1996 κοινή απόφαση του 
Υπουργού Εθνικής Παιδείας και θρησκευμάτων και του 
Υπουργού Εθνικής Οικονομίας με θέμα την τροποποίηση 
της αριθμ. 266/26.10.94 κοινής απόφασης του Υπουργού 
ΕΠΘ και του Αναπληρωτή Υπουργού Εθνικής Οικονομίας 
«περί συγκρότησης Επιτροπής Παρακολούθησης του 
ΕΠΕΑΕΚ». 

11. Την υπ’ αριθμ. ΚΑ 195/17.4.1996 κοινή απόφαση 
του Υπουργού Εθνικής Παιδείας και θρησκευμάτων και 
του Υφυπουργού Εθνικής Οικονομίας με θέμα την τροπο¬ 
ποίηση της σύνθεσης της Επιτροπής Παρακολούθησης 
του Επιχειρησιακού Προγράμματος Εκπαίδευσης και Αρ¬ 
χικής Επαγγελματικής Κατάρτισης. 

12. Την αριθμ. Φ.908/Η/7701/21.10.96 (ΦΕΚ 205 Γ) 
κοινή απόφαση του Πρωθυπουργού και του Υπουργού 
Εθνικής Παιδείας και θρησκευμάτων, με την οποία διορί¬ 
ζεται Γ ενικός Γ ραμματέας στο Υπουργείο Εθνικής Παι¬ 
δείας και θρησκευμάτων. 

13. Το άρθρο 29Α του Ν. 1558/86, όπως προστέθηκε 
με το άρθρο 27 του Ν. 2081 /92 και τροποποιήθηκε με το 
άρθρο 1 παρ. 2α του Ν. 2469/97. 

14. Το γεγονός ότι από την παρούσα δεν προκαλείται 
δαπάνη σε βάρος του τακτικού προϋπολογισμού για το 
τρέχον και τα επόμενα έτη, αποφασίζουμε: 

Τροποποιούμε την με αριθμό 11 ανωτέρω απόφαση και 
τοποθετούμε ως Πρόεδρο της Επιτροπής Παρακολούθη¬ 
σης του ΕΠΕΑΕΚ τον Γ ενικό Γ ραμματέα του Υπουργείου 
Εθνικής Παιδείας και θρησκευμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΧΡΗΣΤΟΣ ΠΑΧΤΑΣ ΓΕΡΑΣΙΜΟΣ ΑΡΣΕΝΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Φ.219/1504 (5) 

Αύξηση του παρεχομένου εφάπαξ βοηθήματος από το 

Επικουρικό Ταμείο Υπαλλήλων Αστυνομίας Πόλεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις του άρθρου 15 του Π.Δ/τος 213/1992 
(Α’ 102). 

3. Τις διατάξεις των άρθρων 23 παρ. 1,26 παρ. 1 του Ν. 
1558/1985 (Α’ 137). 

4. Τις διατάξεις του Π.Δ/τος 372/95 (Α' 201). 

5. Τις διατάξεις του άρθρου 29Α του Ν. 1558/1985 (Α' 
13 7) όπως προσετέθη με το άρθρο 27 του Ν. 2081/1992 
(Α' 154) και αντικαταστάθηκε με την παρ. 2 του άρθρου 1 
του Ν. 2469/97 (Α' 38). 

6. Το υπ’ αριθμ. 1479/6/15.1.1997 έγγραφο του 
Υπουργού Εθνικής Οικονομίας. 

7. Το γεγονός ότι με την παρούσα απόφαση προκαλεί- 
ται δαπάνη, ύψους 190.000.000 δρχ. ετησίως για τα επό¬ 
μενα πέντε έτη, η οποία δεν βαρύνει τον κρατικό προϋπο¬ 
λογισμό, αλλά τον προϋπολογισμό του Επικουρικού Τα¬ 
μείου Υπαλλήλων Αστυνομίας Πόλεων στον οποίο έχει εγ¬ 
γράφει η σχετική πίστωση με Κ.Α.Ε. 0631. 

8. Τη γνώμη του Δ.Σ. του Επικουρικού Ταμείου Αστυνο¬ 
μίας Πόλεων, που διατυπώθηκε στην από 23.6.1997 συ¬ 
νεδρίασή του. 

9. Την από 9.9.1997 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

10. Την υπ' αριθμ. 80078/4.10.96 (Β’ 924) κοινή από¬ 
φαση του Πρωθυπουργού και του Υπουργού Εργασίας και 
Κοινωνικών Ασφαλίσεων, αποφασίζουμε: 

Το προβλεπόμενο από τις καταστατικές διατάξεις του 
Επικουρικού Ταμείου Υπαλλήλων Αστυνομίας Πόλεων και 
την Υ.Α. Φ.219/987/12.7.1996 (584 Β') εφάπαξ βοή¬ 
θημα, αυξάνεται από 2.1.1997 και εφεξής κατά ποσοστό 
10 %. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1997 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 

-♦- 

Αριθ. Υ4α/7460/97 (6) 

Μετατροπή θέσεων κλάδου γιατρών ΕΣΥ στο Περ. Γεν. 

Νοσ/μείο Αθήνας «Ο ΕΥΑΓΓΕΛΙΣΜΟΣ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ, 
ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1, του άρθρου 25, του Ν. 
1397/83 (ΦΕΚ 143/Α/83). 

2. Τις διατάξεις των άρθρων 56 και 64 του Ν. 2071/92 
(ΦΕΚ 123/Α/92), όπως αυτές συμπληρώθηκαν με τα άρ¬ 
θρα 4 και 8 του Ν. 2194/94 (ΦΕΚ 34/Α/94). 

3. Τις διατάξεις της παρ. 2 του άρθρου 1, του Ν. 


2469/97 (ΦΕΚ 38/Α/97) και το γεγονός ότι από την 
εφαρμογή της παρούσας απόφασης δεν προκαλείται επι¬ 
πλέον δαπάνη σε βάρος του κρατικού προϋπολογισμού. 

4. Την αρ. ΔΥ3α/οικ. 878/96 (ΦΕΚ 924/Β/96) από¬ 
φαση περί ανάθεσης αρμοδιοτήτων στους Υφυπουργούς 
Υγείας και Πρόνοιας Εμμ. Σκουλόκη και θ. Κοτσώνη. 

5. Την αριθμ. 1107147/1239/0067/4.10.96 (ΦΕΚ 
922/Β/96) απόφαση περί ανάθεσης αρμοδιοτήτων στον 
Υφυπουργό Οικονομικών Ν. Χριστοδουλάκη. 

6. Την αρ. ΔΙΔΚ/Φ1/20199/5.9.97 κοινή απόφαση του 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς...» (801 Β'). 

7. Την αριθμ. 6/97 απόφαση Δ.Σ. του Νοσοκομείου, 
αποφασίζουμε: 

Η μία (1) κενή οργανική θέση κλάδου γιατρών ΕΣΥ ειδι¬ 
κότητας Ακτινοθεραπευτικής και βαθμού Δ/ντή που έχει 
συσταθεί με την αρ. Α3β/7070/84 (ΦΕΚ 382/Β/84) 
υπουργική απόφαση στο Π.Γ.Ν. Αθήνας «Ο Ευαγγελι¬ 
σμός» μετατρέπεται σε θέση ειδικότητας Πλαστικής Χει¬ 
ρουργικής και βαθμού ΕΒ στο ίδιο νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1997 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤΑΥΡ. ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 
-«- 

Αριθ. Π2β/3928 (7) 

Μεταβίβαση Κρατικών Παιδικών Σταθμών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90Α') «Ίδρυση Νομαρχιακής Αυτοδιοίκησης, τροποποί¬ 
ηση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 107 
Α') «Διοίκηση, οργάνωση, στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις». 

3. Τις διατάξεις του άρθρου 27 του Ν. 2081/92 (ΦΕΚ 
154 Α') όπου προστέθηκε το άρθρο 29Α του Ν. 1558/85 
(ΦΕΚ 137 Α') «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38 Α') και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Τις διατάξεις του Π.Δ. 138/1992 (ΦΕΚ 68 Α') «Οργα¬ 
νισμός του Υπουργείου Υγείας, Πρόνοιας και Κοινωνικών 
Ασφαλίσεων» όπως τροποποιήθηκε και συμπληρώθηκε 
μεταγενέστερα. 

5. Την με αριθ. ΔΥ3α/οικ. 878/96 (ΦΕΚ 924 Β') από¬ 
φαση ανάθεσης αρμοδιοτήτων στους Υφυπουργούς 
Υγείας και Πρόνοιας Εμμ. Σκουλάκη και Θεόδωρο Κο¬ 
τσώνη. 

6. Την με αριθ. 121/17.9.97 απόφαση του Διοικητικού 
Συμβουλίου του Δήμου Φιλίππων Ν. Καβάλας. 

7. Την με αριθ. 138/23.9.97 απόφαση του Δημοτικού 
Συμβουλίου του Δήμου Σερβίων Ν. Κοζάνης. 

8. Την με αριθ. 72/29.8.97 απόφαση του Δημοτικού 
Συμβουλίου του Δήμου Σουφλίου Ν. Έβρου. 

9. Την με αριθ. 82/2.9.97 απόφαση του Δημοτικού Συμ¬ 
βουλίου του Δήμου Αρισταίας Ν. Πέλλας. 

10. Την με αριθμ. 110/24.9.97 απόφαση του Δημοτι¬ 
κού Συμβουλίου του Δήμου Νάξου Ν. Κυκλάδων, αποφα¬ 
σίζουμε: 

Μεταβιβάζουμε στο Δήμο Φιλίππων Ν. Καβάλας, στο 
Δήμο Σερβίων Ν. Κοζάνης, στο Δήμου Σουφλίου Ν. 
Έβρου, στο Δήμο Αριδαίας Ν. Πέλλας και στο Δήμο Νάξου 
Ν. Κυκλάδων, αντίστοιχα τους παρακάτω Σταθμούς: 

1. Κρατικό Παιδικό Σταθμό Φιλίππων (Π.Δ. 432/84 ΦΕΚ 
154 Α'). 

2. Κρατικό Παιδικό Σταθμό Σερβίων (Β.Δ. 253/63 ΦΕΚ 
54 Α ) · 

3. Κρατικό Παιδικό Σταθμό Σουφλίου (Β.Δ. 11.7.38 
ΦΕΚ 265 Α'). 

4. Β' Κρατικό Παιδικό Σταθμό Σουφλίου (Π.Δ. 559/82 
ΦΕΚ 98 Α'). 

5. Κρατικό Παιδικό Σταθμό Αριδαίας (Β.Δ. 1000/66 
ΦΕΚ 27 τ. Α'). 

6. Β' Κρατικό Παιδικό Σταθμό Αριδαίας (Π.Δ. 221/89 
ΦΕΚ 103 Α'). 

7. Κρατικό Παιδικό Σταθμό Νάξου (Π.Δ. 165/73 ΦΕΚ 
178 Α'). 

8. Β' Κρατικό Παιδικό Σταθμό Νάξου (Π.Δ. 432/84 ΦΕΚ 
154 Α') 

που λειτουργούν με τις διατάξεις του Α.Ν. 2.11.35 (ΦΕΚ 
527 τ. Α'). 

θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 τ. Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1997 

Ο ΥΦΥΠΟΥΡΓΟΣ 

ΘΕΟΔ. ΚΟΤΣΩΝΗΣ 
-♦- 

Αριθ. 110530 ( 8 ) 

Έγκριση επαύξησης της ποσότητας εκτύπωσης ενσήμων 
του ΤΑΧΔΙΚ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α. Του Ν.Δ. 1017/71 (άρθρο 11 παρ. 1 περιπτ. β') «Περί 
συστάσεως του Ταμείου Χρηματοδοτήοεως Δικαστικών 
Κτιρίων». 

β. Του Ν.Δ. 496/1976 «Περί λογιστικού ΝΠΔΔ» όπως 
τροποποιήθηκε και ισχύει σήμερα. 

γ. Του Π.Δ/τος 394/96 (άρθρο 24 παρ. 4) «Κανονισμός 
Προμηθειών Δημοσίου». 

2. Την απόφασή μας αριθμ. 815/21.1.1972 που αφορά 

τα εξ ενσήμων έσοδα το Ταμείου Χρηματοδοτήοεως Δικα¬ 
στικών Κτιρίων, όπως συμπληρώθηκε με τις αποφάσεις 
μας, αρ. 28896/1972, 95410/1972, 66559/3472/ 
20.9.82, 89524/4850/13.9.85, 63382οικ/29.7.87, 

12350οικ/9.2.90, 31950/10.5.94. 


3. Την κοινή απόφαση του Πρωθυπουργού και του 
Υπουργού Οικονομικών αρ. 1107147/1239/0006Α/ 

4.10.96 (ΦΕΚ 922Β77.10.96) «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών». 

4. Τις αποφάσεις αριθμ. 63930οικ/3.1.1992, 407οικ/ 
15.3.93, 33155/13.5.93 οικ., με τις οποίες αναπροσαρ- 
μόσθησαν οι πόροι του ΤΑΧΔΙΚ. 

5. Την απόφασή μας αριθμ. 145740/24.1.97 με την 
οποία εγκρίθηκε πίστωση ποσού 162.840.000 δρχ. με 
απορρόφηση για το έτος 1996 60.000.000 δρχ. για εκτύ¬ 
πωση 100.000.000 τεμαχίων μεγαροσήμων της κλάσης 
των 100 δραχμών. 

6. Την πράξη του ΔΣ του ΤΑΧΔΙΚ με αριθμό 834/ 

27.8.97 (θέμα 31 ο) περί έγκρισης επαύξησης της ποσό¬ 
τητας εκτύπωσης ενσήμων του ΤΑΧΔΙΚ της κλάσης των 
100 δραχμών. Η έγκριση της συμπληρωματικής πίστωσης 
των 33.780.000 δρχ. θα βαρύνει το Κ.Α.Ε. 0891 του 
προϋπολογισμού του ΤΑΧΔΙΚ οικονομικού έτους 1997 
στον οποίο υπάρχει εγγεγραμμένη πίστωση. 

7. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού με την απόφαση αυτή, αποφα¬ 
σίζουμε: 

Εγκρίνουμε την επαύξηση της ποσότητας εκτύπωσης 
ενσήμων του ΤΑΧΔΙΚ της κλάσης των 100 δραχμών κατά 
30% ήτοι επαύξηση κατά 30.000.000 τεμάχια της αρχικής 
ποσότητας. Η δαπάνη της εκτύπωσης (33.780.000) θα 
βαρύνει τον Κ.Α.Ε. 0891 του προϋπολογισμού του ΤΑΧ¬ 
ΔΙΚ οικονομικού έτους 1997 στον οποίο υπάρχει εγγε¬ 
γραμμένη πίστωση. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 13 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΓΙΑΝΝΟΠΟΥΛΟΣ 
-+- 

Αριθ. Ε.Κ. 7795 (9) 

Αύξηση του μετοχικού κεφαλαίου της «ΝΙΚΟΣ ΓΚΑΛΗΣ - 
ΚΕΝΤΡΑ ΝΕΟΤΗΤΑΣ ΚΑΙ ΠΡΟΣΤΑΣΙΑΣ ΕΝΗΛΙΚΩΝ 
Α.Ε.» με δημόσια εγγραφή και εισαγωγή των μετοχών 
της στην παράλληλη αγορά του Χ.Α.Α. 

(Συνεδρίαση 113/29.7.1997, θέμα Ιο) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/1920 
«Περί Ανωνύμων Εταιρειών», όπως τροποποιήθηκε, συ¬ 
μπληρώθηκε και ισχύει σήμερα. 

2. Τις διατάξεις του άρθρου 78 παρ. 1β του Ν. 1969/ 
1991 «Εταιρείες Επενδύσεων Χαρτοφυλακίου, Αμοιβαία 
Κεφάλαια, διατάξεις εκσυγχρονισμού καιεξυγιάνσεωςτης 
Κεφαλαιαγοράς και άλλες διατάξεις», όπως τροποποιή¬ 
θηκε, συμπληρώθηκε και ισχύει σήμερα με το άρθρο 18 
του Ν. 2198/94 ΦΕΚ 43 Α'). 

3. Τις διατάξεις της παρ. 3 του άρθρου 3 του Π.Δ. 350/ 
1985 «Περί καθορισμού των προϋποθέσεων εισαγωγής 
κινητών αξιών στο Χρηματιστήριο Αξιών Αθηνών» όπως 
ισχύει. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11775 


4. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της από 12.6.1997 συνεδρίασης του Δ.Σ. του 
Χ.Α.Α. 

5. Την εισήγηση του Εμ. Ξανθάκη, αποφασίζει ομό¬ 
φωνα: 

Παρέχει την άδειά της για την αύξηση του μετοχικού κε¬ 
φαλαίου, με δημόσια εγγραφή της εταιρείας «ΝΙΚΟΣ ΓΚΑ¬ 
ΛΗΣ - ΚΕΝΤΡΑ ΝΕΟΤΗΤΑΣ ΚΑΙ ΠΡΟΣΤΑΣΙΑΣ ΕΝΗΛΙ¬ 


ΚΩΝ Α.Ε.» και την εισαγωγή των μετοχών της στην παράλ¬ 
ληλη αγορά του Χρηματιστηρίου Αξιών Αθηνών. 

Η άδεια αφορά την έκδοση 660.000 νέων κοινών ονο¬ 
μαστικών μετοχών, ονομαστικής αξίας δρχ. 200. 

Η τιμή διάθεσης θα καθοριστεί σύμφωνα με τις διατά¬ 
ξεις του άρθρου 12 του Ν. 2324/1995. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΡ * ΡΑΧ 52 34 312_ 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. _ 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ’ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 » 

50.000 » 

25.000 

10.000 » 

5.000 » 

10.000 » 

3.000 » 

250.000 » 

10.000 » 

2.500 δρχ. 

2.500 » 

500 » 

2.500 » 

1.250 >■ 

500 >· 

250 » 

500 » 

150 » 

12.500 >■ 

500 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

■ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμματια δεν γίνονται δεκτά.___ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




